الأسئلة الشائعة
الأجوبة لأسئلتك
Apple Pay
ما راح يتم استخدام رقم بطاقتك الفعلي بخدمة Apple Pay، ولا حتى تفاصيل الدفعة اللي سوّيتها، بدال هذا كله راح يتم استخدام رقم بطاقة افتراضي علشان تمثّل معلومات حسابك، وبهالطريقة تفاصيل حسابك راح تكون آمنة، وعلشان يكون الأمان أكبر... راح تحتاج توافق على كل معاملة تسوّيها من خلال بصمة الوجه أو رقم فتح قفل جهازك.
كل اللي عليك تسوّيه، تضغط مرتين على الزر الجانبي بجهازك وتستخدم بصمة الوجه (Face ID) أو تفتح قفل جهازك، اختار البطاقة اللي بتدفع منها، وقرّب جهازك من جهاز الدفع وراح تتم العملية بكل سرعة وبسهولة.
طريقة تخلّيك تقدر تدفع من قريب بالمحلات، وبشكل سريع بالتطبيقات والانترنت وكل هذا من خلال أجهزة Apple، وراح تقدر تستخدمها بأي مكان يسمح بعمليات الدفع من قريب وبدون لمس (واي فاي).
تقدر تستخدم خدمة Apple Pay بجهازك الـ iPhone أو ساعة Apple علشان تدفع بالمحلات، بس من التطبيقات، تقدر تستخدم الخدمة من جهازك الـ iPhone، ساعتك الـ Apple، و الـ iPad، أما المواقع الإلكترونية تقدر تستخدم فيها الخدمة من جهاز الـ iPhone و iPad وهم بعد من جهاز MacBook